CELEX: 32016D0587
Language: et
Date: 2016-04-14 00:00:00
Title: Komisjoni rakendusotsus (EL) 2016/587, 14. aprill 2016, millega kiidetakse heaks sõidukite tõhusate valgusdiood-välisvalgustite kasutamine uuendusliku tehnoloogiana sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (EMPs kohaldatav tekst)

16.4.2016   
            
            
               ET
            
            
               Euroopa Liidu Teataja
            
            
               L 101/17
            
         KOMISJONI RAKENDUSOTSUS (EL) 2016/587,
   14. aprill 2016,
   millega kiidetakse heaks sõidukite tõhusate valgusdiood-välisvalgustite kasutamine uuendusliku tehnoloogiana sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 12 lõiget 4,
   ning arvestades järgmist:
   
               (1)
            
            
               Tootja Mazda Motor Europe GmbH 7. juulil 2015 esitatud taotlust valgusdioodvalgustite heakskiitmiseks ja Honda 8. jaanuaril 2016 esitatud taotlust tõhusate valgusdiood-välisvalgustite heakskiitmiseks hinnati kooskõlas määruse (EÜ) nr 443/2009 artikliga 12, komisjoni rakendusmäärusega (EL) nr 725/2011 (2) ja tehniliste suunistega, mille järgi koostatakse taotlused uuendusliku tehnoloogia heakskiitmiseks vastavalt määrusele (EÜ) nr 443/2009.
            
         
               (2)
            
            
               Mazda ja Honda taotlustes esitatud teabest selgub, et määruse (EÜ) nr 443/2009 artiklis 12 ja rakendusmääruse (EL) nr 725/2011 artiklites 2 ja 4 osutatud tingimused ja kriteeriumid on täidetud. Seega tuleks Mazda ja Honda tõhusate valgusdiood-välisvalgustite kasutamine uuendusliku tehnoloogiana heaks kiita.
            
         
               (3)
            
            
               Rakendusotsustega 2014/128/EL, (3) (EL) 2015/206 (4) ja (EL) 2016/160 (5) on komisjon heaks kiitnud kolm taotlust, mis käsitlevad välisvalgustite tõhususe suurendamisele kaasa aitavaid tehnoloogilisi lahendusi. Tuginedes Mazda ja Honda taotlustele ning kõnealuste taotluste hindamisest saadud kogemustele, on rahuldavalt ja veenvalt tõendatud, et sellised tõhusad valgusdiood-välisvalgustid, mis hõlmavad tõhusaid valgusdioodidega lähitulelaternaid, kaugtulelaternaid, eesmisi ääretulelaternaid, eesmisi udutulelaternaid, tagumisi udutulelaternaid, eesmisi suunatulelaternaid, tagumisi suunatulelaternaid, numbritulelaternaid ja tagurdustulelaternaid või nende asjakohast kombinatsiooni, vastavad määruse (EÜ) nr 443/2009 artiklis 12 ja rakendusmääruses (EL) nr 725/2011 sätestatud uuendusliku tehnoloogia kriteeriumitele ning võimaldavad vähendada CO2-heidet vähemalt 1 g CO2/km võrreldes välisvalgustite võrdluskomplektiga, mis sisaldab sama sõidukivalgustite kombinatsiooni.
            
         
               (4)
            
            
               Seepärast on asjakohane anda tootjatele võimalus sertida CO2-heite vähenemist tõhusate valgusdiood-välisvalgustite puhul, mis vastavad eelnimetatud tingimustele. Selleks et tagada ainult kõnealustele tingimustele vastavate valgusdiood-välisvalgustite esitamine sertimiseks, peaks tootja esitama tüübikinnitusasutusele koos sertimistaotlusega ka sõltumatu kontrolliasutuse kontrolliaruande, mis kinnitab kõnealuste valgustite vastavust nendele tingimustele.
            
         
               (5)
            
            
               Kui tüübikinnitusasutus leiab, et valgusdiood-välisvalgustid ei vasta sertimistingimustele, tuleks heite vähenemise sertimise taotlus tagasi lükata.
            
         
               (6)
            
            
               On asjakohane kiita heaks katsemetoodika, millega tehakse kindlaks CO2-heite vähenemise määr valgusdiood-välisvalgustite kasutamise tulemusena.
            
         
               (7)
            
            
               Selleks et teha kindlaks CO2-heite vähenemise määr valgusdiood-välisvalgustite kasutamise tulemusena, on vaja määrata kindlaks võrdlustehnika, mille alusel valgusdioodvalgustite kasutegurit tuleks hinnata. Omandatud kogemustele tuginedes on asjakohane kasutada võrdlusalusena halogeenvalgusteid.
            
         
               (8)
            
            
               Valgusdiood-välisvalgustite kasutamisega saavutatavat heite vähenemist võib osaliselt tõendada komisjoni määruse (EÜ) nr 692/2008 (6) XII lisas osutatud katse abil. Seetõttu tuleb tagada, et kõnealust osalist tõendatavust võetaks arvesse metoodikas, millega katsetatakse CO2-heite vähenemist valgusdiood-välisvalgustite kasutamise tulemusena.
            
         
               (9)
            
            
               Selleks et hõlbustada tõhusate valgusdiood-välisvalgustite laialdasemat kasutuselevõttu, peaks tootjal olema samuti võimalus taotleda ühe sertimistaotlusega mitme tõhusa valgusdiood-välisvalgusti kasutamise tulemusena CO2-heite vähenemise määra sertimist. Siiski on asjakohane tagada, et selle võimaluse kasutamisel kohaldatakse mehhanismi, mis soodustab ainult kõige tõhusamate valgusdiood-välisvalgustite kasutuselevõttu.
            
         
               (10)
            
            
               Selleks et määrata ökoinnovatsiooni üldkood, mida kasutatakse Euroopa Parlamendi ja nõukogu direktiivi 2007/46/EÜ (7) I, VIII ja IX lisale vastavates asjakohastes tüübikinnitusdokumentides, tuleks määrata individuaalne kood, mida kasutatakse valgusdiood-välisvalgustite uuendusliku tehnoloogia tähistamiseks,
            
         ON VASTU VÕTNUD KÄESOLEVA OTSUSE:
   Artikkel 1
   Heakskiitmine
   Mazda valgusdioodvalgustite ja Honda valgusdioodvalgustite puhul kasutatav tehnoloogia kiidetakse heaks uuendusliku tehnoloogiana määruse (EÜ) nr 443/2009 artikli 12 tähenduses.
   Artikkel 2
   Taotlus CO2-heite vähenemise sertimiseks
   1.   Tootja võib taotleda CO2-heite vähenemise sertimist ühe või mitme valgusdiood-välisvalgustussüsteemi puhul, mis on ette nähtud kasutamiseks M1-kategooria sõidukites ning mis hõlmavad üht järgmistest valgusdioodvalgustitest või nende kombinatsiooni:
   
               a)
            
            
               lähitulelatern,
            
         
               b)
            
            
               kaugtulelatern,
            
         
               c)
            
            
               eesmine ääretulelatern,
            
         
               d)
            
            
               eesmine udutulelatern,
            
         
               e)
            
            
               tagumine udutulelatern,
            
         
               f)
            
            
               eesmine suunatulelatern,
            
         
               g)
            
            
               tagumine suunatulelatern,
            
         
               h)
            
            
               numbritulelatern,
            
         
               i)
            
            
               tagurdustulelatern.
            
         Tõhusa valgusdiood-välisvalgustussüsteemi moodustav valgusdioodvalgusti või nende kombinatsioon tagab vähemalt määruse (EL) nr 725/2011 artikli 9 lõikes 1 kindlaks määratud CO2-heite vähenemise määra.
   2.   Ühe või mitme tõhusa valgusdiood-välisvalgusti CO2-heidet vähendava mõju sertimise taotlust toetab sõltumatu kontrolliaruanne, mis tõendab, et kõnealune valgusdioodvalgusti vastab (kõnealused valgusdioodvalgustid vastavad) lõikes 1 sätestatud tingimustele.
   3.   Tüübikinnitusasutus lükkab sertimistaotluse tagasi, kui ta leiab, et valgusdiood-välisvalgusti(d) ei vasta lõikes 1 sätestatud tingimustele.
   Artikkel 3
   CO2-heite vähenemise sertimine
   1.   CO2-heite vähenemine, mis saavutatakse tänu artikli 2 lõikes 1 osutatud valgusdiood-välisvalgusti kasutamisele, tehakse kindlaks lisas sätestatud metoodika alusel.
   2.   Juhul kui tootja taotleb sama sõidukiversiooniga seoses CO2-heite vähenemise sertimist enam kui ühe artikli 2 lõikes 1 osutatud tõhusa valgusdiood-välisvalgusti puhul, siis teeb tüübikinnitusasutus kindlaks, milline katsetatud tõhusatest valgusdiood-välisvalgustitest vähendab CO2-heidet kõige vähem, ning kannab asjaomastesse tüübikinnitusdokumentidesse CO2-heite vähendamise väikseima määra. See väärtus märgitakse rakendusmääruse (EL) nr 725/2011 artikli 11 lõike 2 kohaselt vastavussertifikaadile.
   Artikkel 4
   Ökoinnovatsiooni kood
   Tüübikinnitusdokumentidesse, kus viidatakse käesolevale otsusele, märgitakse ökoinnovatsiooni kood nr 19 vastavalt rakendusmääruse (EL) nr 725/2011 artikli 11 lõikele 1.
   Artikkel 5
   Jõustumine
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 14. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 140, 5.6.2009, lk 1.
   
      (2)  Komisjoni 25. juuli 2011. aasta rakendusmäärus (EL) nr 725/2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EÜ) nr 443/2009 (ELT L 194, 26.7.2011, lk 19).
   
      (3)  Komisjoni 10. märtsi 2014. aasta rakendusotsus 2014/128/EL, millega lubatakse kasutada valgusdioodidega lähitulemoodulit „E-light“ kui uuenduslikku tehnoloogiat sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 70, 11.3.2014, lk 30).
   
      (4)  Komisjoni 9. veebruari 2015. aasta rakendusotsus (EL) 2015/206, millega lubatakse kasutada Daimler AG tõhusaid valgusdiood-välisvalgusteid kui uudset tehnilist lahendust sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 33, 10.2.2015, lk 52).
   
      (5)  Komisjoni 5. veebruari 2016. aasta rakendusotsus (EL) 2016/160, millega lubatakse kasutada Toyota Motor Europe'i tõhusaid valgusdiood-välisvalgusteid kui uudset tehnilist lahendust sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 31, 6.2.2016, lk 70).
   
      (6)  Komisjoni 18. juuli 2008. aasta määrus (EÜ) nr 692/2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
   
      (7)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).
   
      LISA
      
         SÕIDUKITE VALGUSDIOODIDEGA VÄLISVALGUSTITE MÕJUL CO2-HEITE VÄHENEMISE MÄÄRA KINDLAKSTEGEMISE METOODIKA.
      
      1.   SISSEJUHATUS
      Selleks et teha kindlaks, kui palju väheneb CO2-heide tänu valgusdioodidega varustatud tõhusale välisvalgustite paketile, mis hõlmab artiklis 2 osutatud sõidukivalgustite M1-kategooria sõidukis kasutatavat asjakohast kombinatsiooni, tuleb kindlaks määrata järgmine:
      
                  1)
               
               
                  katsetingimused,
               
            
                  2)
               
               
                  katseseadmed,
               
            
                  3)
               
               
                  energiasäästu kindlakstegemine,
               
            
                  4)
               
               
                  CO2-heite vähenemise määra arvutamine,
               
            
                  5)
               
               
                  statistilise vea arvutamine.
               
            2.   SÜMBOLID, PARAMEETRID JA ÜHIKUD
      
         Ladina sümbolid
      
      
                  
                     
               
               
                  –
               
               
                  CO2-heite vähenemine [g CO2 / km]
               
            
                  CO2
                  
               
               
                  –
               
               
                  Süsinikdioksiid
               
            
                  CF
               
               
                  –
               
               
                  ümberarvestustegur (l / 100 km) – (g CO2 / km) [gCO2/l] tabelist 3
               
            
                  m
               
               
                  –
               
               
                  paketti kuuluvate tõhusate valgusdiood-välisvalgustite arv
               
            
                  n
               
               
                  –
               
               
                  mõõtmiste arv valimi kohta
               
            
                  P
               
               
                  –
               
               
                  sõidukivalgusti energiatarve [W]
               
            
                  
                     
               
               
                  –
               
               
                  valgusdioodvalgusti energiatarbe standardhälve [W]
               
            
                  
                     
               
               
                  –
               
               
                  valgusdioodvalgusti keskmise energiatarbe standardhälve [W]
               
            
                  
                     
               
               
                  –
               
               
                  CO2-heite vähenemise koondtulemuse standardhälve [g CO2 / km]
               
            
                  UF
               
               
                  –
               
               
                  kasutuskoefitsient [–], mis on esitatud tabelis 4
               
            
                  v
               
               
                  –
               
               
                  keskmine sõidukiirus uues Euroopa sõidutsüklis (NEDC) [km/h]
               
            
                  VPe
                  
               
               
                  –
               
               
                  efektiivvõimsuse kulu [l/kWh] tabelist 2
               
            
                  
                     
               
               
                  –
               
               
                  mõju, mida avaldab CO2-heite arvutatud vähenemisele valgusdioodvalgusti energiatarve
               
            
         Kreeka sümbolid
      
      
                  Δ
               
               
                  –
               
               
                  vahe
               
            
                  ηA
                  
               
               
                  –
               
               
                  vahelduvvoolugeneraatori kasutegur [%]
               
            
         Allindeksid
      
      Indeks (i) osutab sõidukivalgustitele
      Indeks (j) osutab valimi mõõtmisele
      
                  EI
               
               
                  –
               
               
                  ökoinnovatsiooni kriteeriumitele vastav
               
            
                  RW
               
               
                  –
               
               
                  tegelikes sõidutingimustes
               
            
                  TA
               
               
                  –
               
               
                  tüübikinnitustingimustes
               
            
                  B
               
               
                  –
               
               
                  võrdlusväärtus
               
            3.   KATSETINGIMUSED
      Katsetingimused vastavad ÜRO Euroopa Majanduskomisjoni (UNECE) eeskirja nr 112 (1)„Ühtsed sätted mootorsõidukite selliste esilaternate tunnustamise kohta, mis kiirgavad asümmeetrilist lähituld või kaugtuld või mõlemat ja on varustatud hõõglampide ja/või LED-moodulitega“ nõuetele. Energiatarve tehakse kindlaks vastavalt UNECE eeskirja nr 112 punktile 6.1.4 ning sama eeskirja 10. lisa punktidele 3.2.1 ja 3.2.2.
      4.   KATSESEADMED
      Kasutatakse järgmisi seadmeid, mis on esitatud joonisel:
      
                  —
               
               
                  toiteplokk (vahelduvpinge allikas);
               
            
                  —
               
               
                  kaks digitaalset multimeetrit, üks alalisvoolu ja teine alalispinge mõõtmiseks. Joonisel on kujutatud ühte võimalust, kuidas ühendada toiteplokiga alalispinge voltmeeter.
               
            5.   MÕÕTMISED JA ENERGIASÄÄSTU KINDLAKSTEGEMINE
      Iga paketti kuuluva tõhusa valgusdiood-välisvalgusti puhul tehakse mõõtmine joonisel näidatud viisil 13,2-voldise pinge juures. Elektroonilise valgusallika juhtseadisega juhitava(te) valgusdiood-mooduli(te) korral tehakse mõõtmine taotleja osutatud viisil.
      Tootja võib taotleda muude voolumõõtmiste tegemist muude täiendavate pingete juures. Sellisel juhul peab tootja esitama tüübikinnitusasutusele dokumendid, mis tõendavad vajadust muude mõõtmiste järele. Voolu tuleb iga kõnealuse täiendava pinge juures mõõta järjest vähemalt viis (5) korda. Täpne kasutatud pinge ja mõõdetud vool tuleb esitada nelja kümnendkoha täpsusega.
      Energiatarbe kindlakstegemiseks korrutatakse kasutatud pinge mõõdetud vooluga. Arvutada tuleb iga tõhusa valgusdiood-välisvalgusti keskmine energiatarve (). Iga väärtus esitatakse nelja kümnendkoha täpsusega. Kui valgusdioodlampide elektriga varustamiseks kasutatakse samm-mootorit või elektroonilist regulaatorit, siis ei võeta mõõtmisel arvesse vastava komponendi koormust.
      Iga tõhusa valgusdiood-välisvalgusti kasutamisest tulenev energiasääst (ΔPi) arvutatakse järgmise valemi abil.
      
         Valem 1
      
      
         
      mille puhul vastava võrdlusalusena kasutatava sõidukivalgusti energiatarve on esitatud tabelis 1.
      
         Tabel 1
      
      
         Võrdlusalusena kasutatavate eri liiki sõidukivalgustite tarbitav võimsus
      
      
                  Sõidukivalgusti
               
               
                  Tarbitav koguvõimsus (PB)
                  [W]
               
            
                  Lähitulelatern
               
               
                  137
               
            
                  Kaugtulelatern
               
               
                  150
               
            
                  Eesmine ääretulelatern
               
               
                  12
               
            
                  Numbritulelatern
               
               
                  12
               
            
                  Eesmine udutulelatern
               
               
                  124
               
            
                  Tagumine udutulelatern
               
               
                  26
               
            
                  Eesmine suunatulelatern
               
               
                  13
               
            
                  Tagumine suunatulelatern
               
               
                  13
               
            
                  Tagurdustulelatern
               
               
                  52
               
            6.   CO2-HEITE VÄHENEMISE MÄÄRA ARVUTAMINE
      Valgustipaketi kasutamisest tulenev CO2-heite vähenemise kogumäär arvutatakse valemi 2 abil.
      
         Valem 2
      
      
         
      milles
      
                  v
               
               
                  :
               
               
                  NEDC keskmine sõidukiirus [km/h], milleks on 33,58 km/h
               
            
                  ηA
                  
               
               
                  :
               
               
                  vahelduvvoolugeneraatori kasutegur [%], mis on 67 %
               
            
                  VPe
                  
               
               
                  :
               
               
                  efektiivvõimsuse kulu [l/kWh] tabelist 2
                  
                     Tabel 2
                  
                  
                     Efektiivvõimsuse kulu
                  
                  
                              Mootoriliik
                           
                           
                              Efektiivvõimsuse kulu (VPe)
                              [l/kWh]
                           
                        
                              Bensiin
                           
                           
                              0,264
                           
                        
                              Turbobensiin
                           
                           
                              0,280
                           
                        
                              Diislikütus
                           
                           
                              0,220
                           
                        
            
                  CF
               
               
                  :
               
               
                  ümberarvestustegur (l / 100 km) – (g CO2 / km) [gCO2/l] tabelist 3
                  
                     Tabel 3
                  
                  
                     Kütuse ümberarvestustegur
                  
                  
                              Kütuseliik
                           
                           
                              Ümberarvestustegur (l/100 km) – (g CO2/km) (CF)
                              [gCO2/l]
                           
                        
                              Bensiin
                           
                           
                              2 330 
                           
                        
                              Diislikütus
                           
                           
                              2 640 
                           
                        
            
                  UF
               
               
                  :
               
               
                  Sõidukivalgusti kasutuskoefitsient [–] tabelist 4
                  
                     Tabel 4
                  
                  
                     Eri liiki sõidukivalgustite kasutuskoefitsient
                  
                  
                              Sõidukivalgusti
                           
                           
                              Kasutuskoefitsient (UF)
                              [–]
                           
                        
                              Lähitulelatern
                           
                           
                              0,33
                           
                        
                              Kaugtulelatern
                           
                           
                              0,03
                           
                        
                              Eesmine ääretulelatern
                           
                           
                              0,36
                           
                        
                              Numbritulelatern
                           
                           
                              0,36
                           
                        
                              Eesmine udutulelatern
                           
                           
                              0,01
                           
                        
                              Tagumine udutulelatern
                           
                           
                              0,01
                           
                        
                              Eesmine suunatulelatern
                           
                           
                              0,15
                           
                        
                              Tagumine suunatulelatern
                           
                           
                              0,15
                           
                        
                              Tagurdustulelatern
                           
                           
                              0,01
                           
                        
            7.   STATISTILISE VEA ARVUTAMINE
      Tuleb leida mõõtmisest tingitud statistilised vead katsetulemustes. Iga paketti kuuluva tõhusa valgusdiood-välisvalgusti puhul arvutatakse standardhälve vastavalt valemile 3.
      
         Valem 3
      
      
         
      milles:
      
                  n
               
               
                  :
               
               
                  mõõtmiste arv valimi kohta, st vähemalt 5.
               
            Iga tõhusa valgusdiood-välisvalgusti energiatarbe standardhälve () põhjustab vea CO2-heite vähenemises (). Kõnealune viga arvutatakse valemi 4 abil.
      
         Valem 4
      
      
         
      8.   STATISTILINE OLULISUS
      Tõhusate valgusdiood-välisvalgustite kombinatsiooniga varustatud igat tüüpi, varianti ja versiooni sõiduki puhul tuleb tõendada, et valemi 4 kohaselt arvutatud CO2-heite vähenemise viga ei ole suurem kui CO2-heite koguvähenemise ja rakendusmääruse (EL) nr 725/2011 artikli 9 lõikes 1 määratletud vähenemise miinimummäära vahe (vt valem 5).
      
         Valem 5
      
      
         
      milles:
      
                  MT
               
               
                  :
               
               
                  minimaalne läviväärtus [g CO2 / km], mis on 1 g CO2/km
               
            Kui tõhusate valgusdiood-välisvalgustite paketi abil saavutatav CO2-heite vähenemine kokku on valemi 5 alusel tehtud arvutuste kohaselt väiksem rakendusmääruse (EL) nr 725/2011 artikli 9 lõikes 1 esitatud läviväärtusest, kohaldatakse kõnealuse määruse artikli 11 lõike 2 teist lõiku.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9. jaanuar 2013